กระดูกต้นแขนหักแล้วดามเหล็ก ดามมาได้ 4 สัปดาห์แล้ว ยกแขนแล้วมีอาการเสียวบริเวณข้อศอกน่าจะเป็นจากอะไรครับ
สวัสดีค่ะ การวินิจฉัยที่เป็นไปได้-เส้นประสาทถูกกดทับ เวลาทำการยกแขน-เหล็กดามไปกดกล้ามเนื้อหรือเส้นประสาท-เส้นประสาทอักเสบจากขาดวิตามินอันนี้เข้าใจว่าเป็นการผ่าตัดดามเหล็กเข้าไปใช่ไหมคะ แนะนำปรึกษาศัลยแพทย์โรคกระดูกและข้อที่ทำการผ่าตัดให้อีกครั้งค่ะ ว่าหลังจากผ่าตัดมีอาการเสียวบริเวณข้อศอก แพทย์อาจต้องตรวจร่างกายดูว่าเกิดจากอะไร จะให้การวินิจฉัยได้แน่นอนที่สุด หากมีอาการปวดแขนมาก ยกแขนไม่ได้ ปวดเสียวข้อศอกตลอดเวลา ควรรีบกลับไปพบแพทย์ค่ะการดูแลตัวเองเบื้องต้น หลีกเลี่ยงการทำท่าทางที่จะทำให้มีอาการ พักการใช้งานแขนข้างที่ดามเหล็กในช่วงแรกก่อน ไม่ไปยกของหนัก แต่ให้ทำกายภาพ และขยับแขนตามที่แพทย์หรือนักกายภาพแนะนำ รับประทานยาแก้ปวดปลายเส้นประสาทหรือยาแก้อักเสบได้ในกรณีที่แพทย์เป็นผู้จ่ายให้ค่ะ